**«Det snør ikke skispor!»**

Hei!

Er du kjent med at Moss skiklubb drifter løyper, skiløyper og skihytta i Mossemarka, både sommer og vinter? Og at skiklubben legger til rette for at alle i Moss og omegn skal ha tilgang til dette?

Vi trenger vi hjelp! Har du lyst og anledning til å hjelpe oss?

Skiklubbens styre og komitéer trenger de neste årene flere nye personer/medlemmer til verv i skiklubben. Skiklubben drives på dugnad, og nå trenger vi noen nye folk og deres idéer til å bidra. Er du personen valgkomiteen ser etter, eller kjenner du et medlem som kan være aktuell for en slik rolle?

Valgkomiteen jobber for tiden med å rekruttere til alle komiteer og grupper. Her har du mulighet til å delta med administrative og/eller praktiske oppgaver, herunder i; hyttekomite, nær- og fjernløypekomiteen, snøproduksjon og løypekjøring. Vi har også oppgaver tilknyttet junior og seniorgruppa. Vi har en bra gjeng som står skikkelig på for at medlemmer, og øvrige innbyggere i Moss og omegn, skal ha mulighet for skiaktivitet i Mossemarka. Men vi tar gjerne imot flere som ønsker å bidra!

Har du forslag på kandidat(er), eller ønsker å bidra selv? Da ønsker vi å høre fra deg så snart som mulig. **Ta kontakt med valgkomiteen v/Lene Hanche Hafskjold, Siri Bakke eller Cathrine Holme.**

Hilsen valgkomitéen

Lene Hanche Hafskjold, mob. 90 17 40 33

Siri Bakke, mob. 95 94 85 64

Cathrine Holme, mob. 41 60 83 71

Informasjon om Moss skiklubb finner du på;

* [www.moss-skiklubb.no](http://www.moss-skiklubb.no)
* [www.facebook.com/moss.skiklubb/](http://www.facebook.com/moss.skiklubb/)

Moss skiklubb eier og drifter også Skihytta i Mossemarka. Det gjør vi med god hjelp av Skiklubbens Venner. Informasjon om Skihytta finner du på;

* [www.facebook.com/skihyttamoss/?locale=nb\_NO](http://www.facebook.com/skihyttamoss/?locale=nb_NO)